"Setswana Puo ya Gae (HL)/P2 8 DBE/Ngwanaitseele 2016 NSC POTSO 3: DIPOTSO TSE DIKHUTSHWANE Buisa nopolo e e latelang, mme o arabe dipotso. GO NWELA GA MENDI – MS Kitchen 1 A ga ya re mokgosi o dule moseja ole, 2 Go le thata, tau tse ditona di lotlhaganye; 3 Go le thata ya lentswe ka banna ba se bale, 4 Go befile, ka ditlhaka di tshelepeganye, 5 Ga bolola mophato wa Mautlwakgosi mono. 6 Koloi ya metsi Mendi, e sale e hulara 7 E paoganya ka bona mafatshe a magolo; 8 E phekile malatsi, ba gopotse ntlheng ya Fora 9 (Le ene Fora o buiwang ga ba mmona ka matlho) 10 Golo ba go ileng go itse tlhapi tsa Madiba. 11 He bagaetsho! Lalang ka ntho madi a tshologa, 12 Le pelo di gamuketse botlhoko di tlaa fola. 13 Ba ile barwa-rra-rona, ga ba na go menoga, 14 Ba jelwe ke tau e sa sisimogeng motho mmala, 15 Ba meditswe ke metsi a a se nang pelotlhomogi. 16 Go no go sa bolola legatlapa lepe nabo, 17 Go no go ile bomorwarra-loso-lo-dirwang fela- 18 Banna ba tswang mogang thamo ya phala e hibitse, 19 Banna ba tshwantshitseng bolalome le dibatana, 20 Thaka tse dikgolo tse dipelo di ritibetseng. 21 Fa mongwe a na a ba tlhasela lonyatsong 22 A re ke bodišaše ba ka mo tshoga ka seemo, 23 O na a tlaa thanya fela lomapo lo le tsebeng. 24 Mme fa le ene gongwe e le mosimane wa pholo, 25 Bogolo go no go ka ša logong ga sala molora. 3.1 Naya ponagalo ya poko e e mo moleng 2 le mosola wa yona. (2) 3.2 Naya sekapuo se se mo moleng 15 le mosola wa sona. (2) 3.3 Tlhagisa maikutlo a mmoki o bo o tshegetsa karabo ka lebaka. (2) 3.4 Tlhalosa mola 23 go ya ka diteng tsa leboko le. (2) 3.5 Ke thuto efe e o e ungwileng go tswa mo lebokong le? (2) [10] Kwalololo e ileditswe Phetla"